Argibide (testua)

Argibideak ematen dira, esate baterako, gailu batzuekin batera, gailuak nola erabiltzen diren, nola konpontzen diren erakusteko. Jarraibideek erakusten dute nola egin, nola sortu, nola konpondu, nola hasi, nola amaitu, nola zuzendu... Urratsez urrats prozesuak azaltzen duten testuak dira, eta horretarako zer behar den, zeintzuk izan behar diren hasi baino lehenago egin behar diren urratsak, nola hasi, nola segi, nola bukatu, zer egin gero... Zergatik, zertarako azaltzen badute, agian, jarraibideekin batera argudioak agertuko dira.

Jarraibideetan edo argibideetan, batzuetan, sarrera bat egoten da prozesuak erakusten hasi baino lehenago. Sarrera hori deskripzio bat izan daiteke, edo argudio testu bat, non azaltzen den zergatik eman behar diren geroago azalduko diren urratsak.

Sukaldaritzan erabiltzen diren errezetak, honelako testu motaren azpikategoria bat osatzen dute.

Gaur egun tutorial hitza askotan erabiltzen da, ez ikastaro labur bat aipatzeko, argibide testu bat aipatzeko baizik.

 Ezaugarriak 
Argibide testuek honelako galdera hauei erantzuten diete, normalean zerrenda baten itxura daukan testu ez oso luze batean:
 Nola egin
 Nola erabili
 Nola instalatu/desinstalatu
 Nola konpondu
 Nola erosi
 Nola ordaindu
 Nola muntatu
 Nola prestatu
 Nola antolatu
 Nola ekoitzi
 ...

Argibideen aurretik edo atzetik zenbat azalpen eman ohi dira. Batzuetan argudioak ere eman daitezke prozedura mota bat-edo sustatzeko.

 Adibideak 
 Nola egin liztor asiarrak harrapatzeko tranpak.
 Nola prestatu patata frijituak (Wikiliburuak: Iñigo Esnaola. Errezetak.
 Nola txertatu irudiak Wikipediako artikuluetan.

 Argibide motak 
Gorago deskribatu diren argibide testuek idatzizko formaren antzera, ahozkoak edota irudien bidezkoak, edo audio edo bideo formatukoak ere izan daitezke.

 Erreferentziak 

 Ikus, gainera 
 Azalpen testu.
 Errezetak.
 Testu tipologia.
 Tutorial.

Kategoria:Testu tipologia
Kategoria:Zerrendak